Vispārīgā vienošanās

*par* *Nacionālā jauno profesionāļu meistarības konkursa SkillsLatvia 2018 konkursantu darba uzdevumu izpildes vērtēšanu*

Rīgā

2018.gada 18.aprīlī Nr. 4.-8.3.2/37

**Valsts izglītības attīstības aģentūra** (*turpmāk arī* – Pasūtītājs),nodokļu maksātāja reģistrācijas Nr.90001800413, adrese: Vaļņu ielā 1, Rīgā, LV-1050, Informācijas un karjeras atbalsta departamenta direktores **Intas Asares** personā, kura rīkojas saskaņā ar Valsts izglītības attīstības aģentūras 2017.gada 18.decembra rīkojumu Nr.1-30.6/389 „Par paraksta tiesību piešķiršanu”, no vienas puses, un

**Elviss Niklass** (turpmāk – Izpildītājs), personas kods: XXXXXX-XXXXX, adrese: Elvīras iela 13a-41, Rīga, LV-1058, no otras puses, abi kopā saukti – Līdzēji, katrs atsevišķi – Līdzējs,

pamatojoties uz Publisko iepirkumu likuma 10.panta pirmās daļas kārtībā veiktā iepirkuma „Nacionālā jauno profesionāļu meistarības konkursa SkillsLatvia 2018 konkursantu darba uzdevumu izpildes vērtēšana”, identifikācijas Nr. VIAA 2018/22, rezultātiem (2018.gada 5.aprīļa lēmums) un Izpildītāja 2018.gada 22.marta piedāvājumu, kas iesniegts par iepirkuma priekšmeta **11.daļu**, noslēdz šādu vispārīgo vienošanos (turpmāk – Vienošanās):

1. **LĪGUMA PRIEKŠMETS UN SUMMA**
   1. Pasūtītājs pasūta un Izpildītājs apņemas nodrošināt Nacionālā jauno profesionāļu meistarības konkursa tematiskās grupas “Sabiedriskie un individuālie pakalpojumi” nominācijas “Restorānu serviss” konkursantu darba uzdevumu izpildes vērtēšanu (turpmāk – Pakalpojums) saskaņā ar Vienošanās un tās 1.pielikuma „Tehniskā specifikācija” noteikumiem. Vienošanās 1.pielikums „Tehniskā specifikācija” ir Vienošanās neatņemama sastāvdaļa.
   2. Pakalpojums tiek sniegts Eiropas Savienības fondu darbības programmas „Izaugsme un nodarbinātība” 8.3.5.specifiskā atbalsta mērķa „Uzlabot pieeju karjeras atbalstam izglītojamajiem vispārējās un profesionālās izglītības iestādēs” projekta “Karjeras atbalsts vispārējās un profesionālās izglītības iestādēs” Nr.8.3.5.0/16/I/001 ietvaros.
   3. Vienošanās kopējā summa par Pakalpojuma izpildi šīs Vienošanās ietvaros ir 270,00 EUR (divi simti septiņdesmit euro un 00 centi).
2. **LĪGUMA IZPILDES KĀRTĪBA**
   1. Izpildītājs nodrošina Pakalpojuma sniegšanu Pasūtītājam no Vienošanās noslēgšanas brīža līdz 2018.gada 27.aprīlim.
   2. Izpildītājs sniedz Pakalpojumu, veicot Vienošanās 1.pielikumā „Tehniskā specifikācija” noteiktos uzdevumus šajā Vienošanās un tās pielikumos norādītajā kārtībā un termiņos.
   3. Pakalpojuma apjoms ir noteikts Vienošanās 1.pielikumā „ Tehniskā specifikācija”.
   4. Izpildītājs Pakalpojumu sniedz: Starptautiskajā izstāžu centrā Ķīpsalā, Ķīpsalas iela 8, Rīga.
   5. Pēc pilnīgas Pakalpojuma izpildes Līdzēji paraksta Pakalpojuma pieņemšanas – nodošanas aktu.
   6. Pasūtītājs, pakalpojuma izpildei, Izpildītājam nodrošina nepieciešamo darba vietu un aprīkojumu, tajā skaitā ēdināšanu (2 reizes dienā) *Nacionālā jauno profesionāļu meistarības konkursa SkillsLatvia 2018* norises laikā 2018.gada 25. un 26.aprīlī.
3. NORĒĶINU KĀRTĪBA
   1. Pasūtītājs veic samaksu pēc pilnīgas Pakalpojuma izpildes, pamatojoties uz Līdzēju abpusēji parakstītu pieņemšanas – nodošanas aktu saskaņā ar Līguma 2.5.punktu.
   2. Samaksu par izpildīto Pakalpojumu Pasūtītājs Izpildītājam pārskaita uz Izpildītāja kontu, kas norādīts Līguma rekvizītos, 10 (desmit) darba dienu laikā saskaņā ar Vienošanās 3.1.punktu.
   3. Līguma 1.3.punktā norādītā līgumcena ietver iedzīvotāju ienākuma nodokli, darba devēja valsts sociālās apdrošināšanas obligātās iemaksas un darba ņēmēja valsts sociālās apdrošināšanas obligātās iemaksas. Pasūtītājs, veicot norēķinus ar budžetu, minēto nodokļu nomaksai paredzēto summu ietur no Līguma 1.3.punktā norādītās līgumcenas, ja vien Izpildītājs nav apņēmies attiecīgo nodokļu nomaksu veikt patstāvīgi (šādā gadījumā Izpildītājs iesniedz Pasūtītājam pašnodarbinātā reģistrācijas apliecības kopiju).
   4. Par samaksas dienu uzskatāms bankas atzīmes datums Pasūtītāja maksājuma uzdevumā.
   5. Līdzēji Pakalpojuma pieņemšanas – nodošanas aktā norāda Izpildītāja un Pasūtītāja rekvizītus un atsauci uz projektu Nr. 8.3.5.0./16/I/001 “Karjeras atbalsts vispārējās un profesionālās izglītības iestādēs”.
4. **NEPĀRVARAMAS VARAS APSTĀKĻI**
   1. Līdzēji vienojas, ka līgumsaistību nepildīšana, ja to izpildi kavē nepārvaramas varas apstākļi, nevar būt par pamatu Vienošanās noteiktās atbildības piemērošanai.
   2. Vienošanās ietvaros par nepārvaramu varu tiek uzskatīta jebkāda neparedzama ārkārtas situācija vai notikums, kas ir ārpus Līdzēju kontroles un nav radies to kļūdas vai nevērīgas rīcības dēļ vai kas kavē vienu no Līdzējiem veikt kādu no Vienošanās noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus. Par nepārvaramas varas apstākļiem tiek atzīts notikums, no kura nav iespējams izvairīties un kura sekas nav iespējams pārvarēt, notikums, kuru Vienošanās slēgšanas brīdī nebija iespējams paredzēt, notikums, kas nav radies Līdzēja vai tā kontrolē esošas personas rīcības dēļ, notikums, kas padara saistību izpildi ne tikai apgrūtinošu, bet neiespējamu.
   3. Par nepārvaramu varu Vienošanās ietvaros netiks uzskatīti iekārtu vai materiālu defekti vai to piegādes kavējumi (ja vien minētās problēmas neizriet tieši no nepārvaramas varas).
   4. Ja nepārvaramas varas apstākļu dēļ Vienošanās tiek izbeigts, neviens Līdzējs nevar prasīt atlīdzināt zaudējumus, kas radušies Vienošanās izbeigšanas rezultātā. Ja Pasūtītājs izvēlās Vienošanās daļēji pieņemt un patur Vienošanās priekšmeta lietošanas tiesības, tad Pasūtītāja pienākums ir samaksāt Izpildītājam par izpildīto Vienošanās daļu.
   5. Līdzējs, kas nokļuvis nepārvaramas varas apstākļos, pēc iespējas ātrāk (trīs dienu laikā) informē otru Līdzēju par šādu apstākļu rašanos vai izbeigšanos. Ja paziņojums šajā laikā nav izdarīts, vainīgais Līdzējs zaudē tiesības atsaukties uz nepārvaramu varu.
5. **LĪDZĒJU PILNVAROTIE PĀRSTĀVJI**
   1. Līdzēji nozīmē pilnvarotos pārstāvjus, kuru pienākums ir vadīt un kontrolēt Vienošanās izpildi, kā arī uzturēt sakarus ar otru Līdzēju. Līdzēju pilnvarotie pārstāvji ir atbildīgi par Vienošanās izpildes uzraudzīšanu, tai skaitā, par Pakalpojuma pieņemšanas – nodošanas aktu sagatavošanu, iesniegšanu un parakstīšanu atbilstoši šī Vienošanās prasībām, un nodošanu apmaksai.
   2. Pasūtītāja pilnvarotais pārstāvis:\_\_\_\_\_\_\_\_\_\_\_\_\_\_\_, tālrunis:\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_.
   3. Izpildītāja pilnvarotā persona: Elviss Niklass, tālrunis:\_\_\_\_\_\_\_\_\_\_\_\_\_\_\_, elektroniskā pasta adrese: \_\_\_\_\_\_\_\_\_\_\_\_\_\_\_\_\_\_\_\_.
   4. Līdzēji apņemas viens otru rakstveidā informēt par pilnvaroto pārstāvju maiņu ne vēlāk kā 2 (divas) darba dienas iepriekš.
   5. Jebkurš oficiāls paziņojums, lūgums vai cita informācija (izņemot tehniska rakstura informāciju) tiek sagatavota rakstveidā un tiek uzskatīta par iesniegtu vai nosūtītu tajā pašā dienā, ja tā nosūtīta pa faksu vai nodota otram Līdzējam, nodošanu Līdzējiem apliecinot ar parakstu. Ja paziņojums nosūtīts kā reģistrēts pasta sūtījums, tad saņemšanas diena ir pasta paziņojuma datums par šāda sūtījuma saņemšanu. Visi paziņojumi Līdzējiem tiek nosūtīti uz Līgumā norādītajām adresēm.
6. **LĪDZĒJU SAISTĪBAS UN ATBILDĪBA**
   1. Līdzēji vienojas:
      1. savlaicīgi izpildīt visas Vienošanās saistības, t.sk., finansiālās saistības, kas izriet no Vienošanās.
      2. sniegt otram Līdzējam informāciju, kas saistīta ar Vienošanās savlaicīgu un kvalitatīvu izpildi, kā arī izpildīt Vienošanās noteiktās saistības ar atbilstošu rūpību un kvalitāti.
   2. Izpildītājs apņemas veikt Pakalpojumu pienācīgā kvalitātē un termiņā, nodrošinot to izpildes kvalitāti un precizitāti.
   3. Izpildītājam ir pienākums laikus informēt Pasūtītāju par iespējamiem vai paredzamiem kavējumiem Vienošanās izpildē un apstākļiem, notikumiem un problēmām, kas ietekmē Vienošanās precīzu un pilnīgu izpildi vai tā izpildi noteiktajā laikā, kā arī par Vienošanās minētiem apstākļiem un notikumiem, kuru dēļ var tikt ietekmēta Vienošanās precīza un pilnīga izpilde vai tā izpilde noteiktajā laikā.
   4. Pasūtītājs apņemas savlaicīgi samaksāt par Pakalpojumu saskaņā ar Vienošanās noteikumiem.
   5. Ja Izpildītājs neizpilda saistības Vienošanās noteiktajā termiņā, Pasūtītājam ir tiesības ieturēt līgumsodu 0,5% (nulle komats pieci procenti) apmērā no Vienošanās summas par katru nokavēto dienu, bet ne vairāk kā 10% no Vienošanās kopējās summas.
   6. Ja Pasūtītājs nav veicis Izpildītājam Vienošanās summas samaksu Vienošanās noteiktajā termiņā, tas maksā Izpildītājam līgumsodu 0,5% (nulle komats pieci procenti) apmērā no laikā nesamaksātās summas par katru termiņa kavējuma dienu, bet ne vairāk kā 10% no nesamaksātās summas.
   7. Līgumsodu samaksa neatbrīvo Līdzējus no saistību izpildes.
   8. Risku par Vienošanās neparedzētām piegādēm, darbiem un pakalpojumiem, kas nepieciešami Vienošanās pilnīgai izpildei (turpmāk – neparedzēti darbi), uzņemas Izpildītājs, tai skaitā neparedzēto darbu izmaksas, kuras nav iekļautas līgumcenā, bet ir nepieciešamas Vienošanās pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Vienošanās priekšmeta apraksta arī tad, ja tās nav tieši norādītas Vienošanās.
   9. Risku par neparedzētiem darbiem uzņemas Pasūtītājs, ja:
      1. neparedzēto darbu nepieciešamība ir radusies tādu no Līdzēju gribas neatkarīgu apstākļu dēļ, kurus Līdzēji, slēdzot Vienošanos, nevarēja paredzēt;
      2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Vienošanās priekšmetu;
      3. Vienošanās objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
   10. Ja risku par Vienošanās neparedzētiem darbiem uzņēmies Izpildītājs, neparedzētu darbu izpilde negroza Vienošanās cenu. Ja risku par Vienošanās neparedzētiem darbiem uzņēmies Pasūtītājs, Vienošanās cena tiek grozīta [Publisko iepirkumu likumā](http://likumi.lv/ta/id/133536-publisko-iepirkumu-likums) noteiktajā kārtībā un apmērā.
   11. Līdzēji pilnā apmērā atbild par zaudējumiem, ja tādi radīti otram Līdzējam ļaunprātības vai neuzmanības dēļ.
7. **VIENOŠANĀS GROZĪJUMI, ATKĀPŠANĀS NO VIENOŠANĀS UN VIENOŠANĀS IZBEIGŠANA**
   1. Vienošanās darbības laikā, Līdzējiem abpusēji vienojoties un noformējot vienošanos rakstiski, ir pieļaujami nebūtiski Vienošanās grozījumi.
   2. Pasūtītājam ir tiesības atkāpties no Vienošanās šādos gadījumos:
      1. Izpildītājs neveic Pakalpojumu atbilstoši Vienošanās 1.pielikumam „Tehniskā specifikācija” vai Pasūtītāja norādījumiem (ciktāl tie nav pretrunā nosaukto dokumentu saturam) vai šīs Vienošanās noteikumiem un nosacījumiem;
      2. Pakalpojuma izpildījums neatbilst Vienošanās, un šī neatbilstība nav vai nevar tikt novērsta Vienošanās paredzētajā termiņā un neatbilstībā nav vainojams Pasūtītājs;
      3. Izpildītājs Vienošanās noslēgšanas vai Vienošanās izpildes laikā ir sniedzis nepatiesas vai nepilnīgas ziņas vai apliecinājumus;
      4. Izpildītājs saistībā ar Vienošanās noslēgšanu vai izpildi ir veicis prettiesisku darbību;
      5. Izpildītājs pārkāpj vai nepilda citu būtisku Vienošanās paredzētu pienākumu;
      6. Izpildītājs Pasūtītājam nodarījis zaudējumus;
      7. attiecīgā ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi attiecīgā ārvalstu finanšu instrumenta finansēta projekta izmaksu korekciju 25 % vai lielākā apmērā no Vienošanās summas;
      8. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Vienošanās noslēgšanas vai izpildes gaitā, un to dēļ tiek piemērota Vienošanās izmaksu korekcija 100% apmērā;
      9. Izpildītājs ir patvaļīgi pārtraucis Vienošanās izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē;
      10. ārējā normatīvajā aktā noteiktajos gadījumos;
      11. citos gadījumos, kad netiek pildītas Vienošanās saistības.
   3. Izpildītājs, nosūtot rakstisku paziņojumu Pasūtītājam, ir tiesīgs vienpusēji atkāpties no Vienošanās, ja Pasūtītājs Vienošanās noteiktajā termiņā nav veicis apmaksu par sniegtajiem Pakalpojumiem un Pasūtītāja nokavējums ir sasniedzis vismaz 20 (divdesmit) dienas.
   4. Tiesību atkāpties no Vienošanās var izlietot, ja Līdzējs rakstveidā ir ticis brīdināts par iespējamo vai plānoto atkāpšanos no Vienošanās un nav novērsis Vienošanās atkāpšanās pamatu Vienošanās vai paziņojumā noteiktajā termiņā.
   5. Vienošanās tiek izbeigts šādos gadījumos:
      1. Vienošanās turpmāku izpildi padara neiespējamu vai apgrūtina nepārvarama vara;
      2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts attiecīgā finanšu instrumenta finansējums, ko Pasūtītājs gribēja izmantot Vienošanās paredzēto maksājuma saistību segšanai.
   6. Katrs no Līdzējiem ir tiesīgs ar vienpusēju rakstisku paziņojumu apturēt Vienošanās darbību, kamēr tiek izšķirts strīds par Vienošanās atcelšanu, ja no Vienošanās rakstura nav secināms, ka Vienošanās izpilde pēc strīda izšķiršanas vairs nebūs iespējama vai nebūs Pasūtītājam nepieciešama.
   7. Vienošanās izbeigšanas sekas:

7.10.1. Vienošanās noteiktajos gadījumos Līdzēji atlīdzina otrai pusei radītos zaudējumus vai maksā līgumsodu;

7.10.2. Pasūtītājam ir pienākums samaksāt par faktiski saņemto Pakalpojumu.

1. **STRĪDU RISINĀŠANAS KĀRTĪBA**
   1. Līdzēju domstarpības, kas saistītas ar Vienošanās paredzēto saistību izpildi, risina sarunu ceļā. Sarunu gaita tiek protokolēta.
   2. Ja Līdzēji nevar vienoties, strīdu nodod izskatīšanai tiesā Latvijas Republikas normatīvajos aktos noteiktajā kārtībā.
2. **CITI NOTEIKUMI**
   1. Vienošanās stājas spēkā tā abpusējas parakstīšanas brīdī.
   2. Visos Vienošanās neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
   3. Neviens no Līdzējiem nedrīkst nodot savas saistības, kas saistītas ar Vienošanās izpildi, trešajai personai bez otra Līdzēja iepriekšējas rakstveida piekrišanas.
   4. Ja kādam no Līdzējiem tiek mainīts juridiskais statuss, vai kāds no rekvizītiem (adrese, rekvizīti u.c.), tad par to nekavējoties paziņo otram Līdzējam.
   5. Līgums sastādīts uz 6 (sešām) lapām, tajā skaitā Līguma 1.pielikums „Tehniskā specifikācija” un parakstīts 2 (divos) vienādos eksemplāros, pa vienam eksemplāram katram Līdzējam. Abiem Līguma eksemplāriem ir vienāds juridiskais spēks.
3. **LĪDZĒJU REKVIZĪTI UN PARAKSTI**

|  |  |
| --- | --- |
| **Pasūtītājs**    **Valsts izglītības attīstības aģentūra**  Adrese: Vaļņu ielā 1, Rīgā, LV–1050  Nodokļu maksātāja reģ. Nr. 90001800413  Valsts Kase  Konts: LV31TREL215020310600B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Informācijas un karjeras atbalsta  departamenta direktore **Inta Asare** | **Izpildītājs**  **Elviss Niklass**  Adrese: Elvīras iela 13a-41, Rīga, LV-1058  Pers. kods: XXXXXX-XXXXX  Banka: \_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Elviss Niklass** |

1.pielikums

2018.gada 18.aprīļa

Līgumam Nr.4.-8.3.2/37

**11.daļa. Nacionālā jauno profesionāļu meistarības konkursa tematiskās grupas “Sabiedriskie un individuālie pakalpojumi” nominācijas “Restorānu serviss”** konkursantu darba uzdevumu izpildes vērtēšana

Priekšmets

Nacionālā jauno profesionāļu meistarības konkursa nominācijas “**Restorānu serviss**” konkursantu darba uzdevumu izpildes vērtēšana

Nacionālais jauno profesionāļu meistarības konkurss *“SkillsLatvia 2018”* notiks 2018.gada 24.-27.aprīlī, Starptautiskajā izstāžu centrā Ķīpsalā, Ķīpsalas iela 8, Rīga.

Darba uzdevums

1. Iepazīties ar nacionālā jauno profesionāļu meistarības konkursa nominācijas “**Restorānu serviss**” konkursa darba uzdevumu, vērtēšanas kritērijiem, darbnīcas infrastruktūras aprakstu un materiālu sarakstu, kā arī konkursa darba uzdevumu vērtēšanas vadlīnijām.
2. Piedalīties konkursa organizētāju rīkotajā seminārā par vērtēšanas kritēriju, apakškritēriju, aspektu detalizāciju, to saskaņošanu, kā arī par citiem ar konkursa darba izpildes vērtēšanu saistītiem jautājumiem.
3. Konkursa norises laikā piedalīties konkursantu iepazīstināšanā ar darba uzdevumu, tā izpildes kārtību un vērtēšanu, sniedzot paskaidrojumus konkursantiem, sadarboties ar citiem vērtēšanas komisijas locekļiem un konkursa rīcības komiteju.
4. Nodrošināt objektīvu konkursantu darba izpildes vērtēšanu gan konkursa darba uzdevuma izpildes laikā, gan pēc konkursa darba uzdevuma pabeigšanas, saskaņā ar izstrādātajiem vērtēšanas kritērijiem, aizpildot katra konkursanta darba uzdevuma izpildes vērtēšanas veidlapas.
5. Katras konkursa dienas noslēgumā piedalīties vērtējuma apkopojuma sagatavošanā.
6. Izpildītājs darba uzdevuma izpildes sagatavošanās periodā var saņemt papildinformāciju un/vai konsultēties ar attiecīgās konkursa profesijas darba uzdevuma un vērtēšanas kritēriju izstrādāšanas ekspertu, konkursa satura vadošo ekspertu, konkursa tehniskā aprīkojuma ekspertu.
7. Darba uzdevuma izpildes laiks: no līguma noslēgšanas brīža līdz 2018.gada 27.aprīlim.

|  |  |
| --- | --- |
| **Pasūtītājs**    **Valsts izglītības attīstības aģentūra**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Informācijas un karjeras atbalsta  departamenta direktore **Inta Asare** | **Izpildītājs**  **Elviss Niklass**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Elviss Niklass** |